text: Han skal styre ny bydel
  21 januar 2011 kl. 11.10
  Design City Vest - en ny og spændende bydel i Kolding - har ansat en erfaren bygningsingeniør fra Haderslev som direktør.
  Thomas Nielsen tiltræder 1. maj. Han har erfaring fra flere store projekter. Bl.a. var han med til at udvikle Lalandia, Billund, med ansvar på opførelse af 800 feriehuse og et Nordeuropas største vandland.
  
  Spændende arkitektur
  Design City Vest skal være en blanding af boliger, erhverv og uddannelsesinstitutioner plus butiksområder og restauranter. Altsammen lavet med spændende arkitektur.
  
  Enestående chance
  - Det er en enestående chance for at være med til at skabe en helt ny og unik bydel. Det er yderst interessant og fremtidsorienteret at indarbejde det bæredygtige element som en grundforudsætning for bydelen, siger Thomas Nielsen.
  